stanford-oval/wikipedia huggingface dataset:
สุวินัย ภรณวลัย
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เหรียญจักรพรรดิมาลา (ร.จ.พ.)
แหล่งข้อมูลอื่น

เว็บไซต์ศูนย์บูรณาการศาสตร์และภูมิปัญญาโบราณ เก็บถาวร 2008-07-31 ที่ เวย์แบ็กแมชชีน
ปรัชญาอภิมนุษย์
อาหารชานตง

Map showing major regional cuisines of China
อาหารชานตง (จีนตัวย่อ: 山东菜; จีนตัวเต็ม: 山東菜; พินอิน: Shāndōngcài) เป็นที่รู้จักกันทั่วไปในภาษาจีนว่า หลู่ไช่ เป็นหนึ่งในแปดตระกูลการทำอาหารของอาหารจีน และเป็นหนึ่งในสี่ตระกูลการทำอาหารที่ยิ่งใหญ่ (四大菜系) มีต้นกำเนิดมาจากรูปแบบการทำอาหารพื้นเมืองของมณฑลชานตง ซึ่งเป็นมณฑลชายฝั่งทะเลทางตอนเหนือของจีน
หม่อมเจ้ารวิพรรณไพโรจน์ รพีพัฒน์

| หม่อมเจ้ารวิพรรณไพโรจน์ รพีพัฒน์ |
| --- | --- |
หม่อมเจ้า ชั้น 5

ประสูติ: 5 กันยายน พ.ศ. 2455
สิ้นชีพตักษัย: 18 กุมภาพันธ์ พ.ศ. 2531 (75 ปี)
ชายาและหม่อม: ท่านผู้หญิงฉัตรสุดา วงศ์ทองศรี หม่อมจำเริญ หม่อมเพ็ญศรี
พระบุตร: หม่อมราชวงศ์พันธุ์รพี รพีพัฒน์ หม่อมราชวงศ์ดิเรกฤทธิ์ รพีพัฒน์ หม่อมราชวงศ์วินิตา อัศวรักษ์ หม่อมราชวงศ์นิสากร เหมจุฑา
ราชสกุล: รพีพัฒน์
ราชวงศ์: จักรี
พระบิดา: พระเจ้าบรมวงศ์เธอ กรมหลวงราชบุรีดิเรกฤทธิ์
พระมารดา: หม่อมอ่อน รพีพัฒน์ ณ อยุธยา
ศาสนา: พุทธ
หม่อมเจ้ารวิพรรณไพโรจน์ รพีพัฒน์ (5 กันยายน พ.ศ. 2455 – 18 กุมภาพันธ์ พ.ศ. 2531) เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา เมื่อวันที่ 5 กันยายน พ.ศ. 2455 มีโสทรเชษฐาและโสทรภคินี 10 องค์ และมีขนิษฐาต่างพระมารดา 2 องค์
หม่อมเจ้ารวิพรรณไพโรจน์ทรงศึกษาที่โรงเรียนเทพศิรินทร์ เมื่อปี พ.ศ. 2466 ต่อมาเสกสมรสกับหม่อมเจ้าหญิงฉัตรสุดา  (ราชสกุลเดิม ฉัตรชัย; พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับเจ้าลดาคำ ณ เชียงใหม่) มีธิดาคือ หม่อมราชวงศ์พัฒนฉัตร รพีพัฒน์ ภายหลังทรงหย่า และเสกสมรสใหม่กับหม่อมจำเริญ (สกุลเดิม จุลกะ) และหม่อมเพ็ญศรี มีโอรสธิดา คือ
หม่อมราชวงศ์พันธุ์รพี รพีพัฒน์ สมรสกับฉวีวรรณ (สกุลเดิม จันโทภาสกร) และปราณี (สกุลเดิม อรรถพันธ์)
หม่อมหลวงรพีโพยม รพีพัฒน์
หม่อมราชวงศ์ดิเรกฤทธิ์ รพีพัฒน์ สมรสกับอรุณวรรณ (สกุลเดิม วงศ์ใหญ่)
หม่อมราชวงศ์วินิตา อัศวรักษ์ สมรสกับโชค อัศวรักษ์
วรากร อัศวรักษ์
อัคคภัค อัศวรักษ์
รวิภา อัศวรักษ์
หม่อมราชวงศ์นิสากร เหมจุฑา สมรสกับวรวิทย์ เหมจุฑา
หม่อมเจ้ารวิพรรณไพโรจน์ รพีพัฒน์สิ้นชีพิตักษัยเมื่อวันที่ 18 กุมภาพันธ์ พ.ศ. 2531 สิริชันษา 75 ปี
เครื่องราชอิสริยาภรณ์

พ.ศ. 2504 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
หมอก

หมอกปกคลุมเมืองซานฟรานซิสโก
หมอก (อังกฤษ: fog) คือกลุ่มละอองน้ำที่ลอยตัวอยู่ในระดับต่ำเหนือพื้นดิน ซึ่งเมฆบางครั้งก็ถูกพิจารณาว่าเป็นส่วนหนึ่งของหมอก ตัวอย่างเช่น เมฆที่เคลื่อนตัวในอากาศระดับสูงจะไม่ถูกพิจารณาว่าเป็นหมอก ขณะที่เมฆที่เคลื่อนตัวมาแบบสัมผัสกับพื้นดิน อาคาร หรือสิ่งก่อสร้างของมนุษย์ ที่มีความสูงขนาดหนึ่ง จะถูกพิจารณาว่าเป็นหมอกมากกว่าเมฆ ซึ่งหมอกแตกต่างจากหมอกน้ำค้าง (mist) ก็เพียงเฉพาะความหนาแน่นเท่านั้น ผลกระทบของการเกิดหมอกที่เด่นชัดคือการทำให้ความสามารถในการมองเห็นลดลง หมอกปกติทั่วไปอาจลดความสามารถในการมองเห็นน้อยกว่า 1 กิโลเมตร ส่วนละอองหมอกจะลดความสามารถในการมองเห็นให้เหลือในระยะ 1–2 กิโลเมตร มาตรฐานการบินของสหราชอาณาจักรกำหนดไว้ว่าประสิทธิภาพในการมองเห็นที่ระยะ 999 เมตรถึง 2 กิโลเมตร จะพิจารณาสภาพนั้นว่าเป็นละอองหมอก[ต้องการอ้างอิง] นอกจากนี้ละอองหมอกจะต้องมีระดับความชื้นสัมพัทธ์ไม่ต่ำกว่า 95 เปอร์เซ็นต์หรือสูงกว่า หากมีความชื้นสัมพัทธ์น้อยกว่า 95 เปอร์เซ็นต์เราจะพิจารณาสภาพนั้นว่าเป็นฟ้าหลัว
สถานที่ที่ซึ่งเกิดหมอกมากที่สุดในโลกคือแกรนด์แบงค์นอกชายฝั่งของเกาะนิวฟันด์แลนด์ แคนาดา สถานที่ที่ซึ่งกระแสน้ำเย็นแลบราดอร์จากทางเหนือมาบรรจบกับกระแสน้ำอุ่นกัล์ฟสตรีมจากทางใต้ทำให้เกิดสภาวะหมอกมากที่สุดในโลก ส่วนสถานที่บนพื้นบกที่เกิดหมอกมากที่สุดในโลกได้แก่ เมโนโมนี รัฐวิสคอนซิน, พอยน์ตเรย์ รัฐแคลิฟอร์เนีย, อาร์เจนเทีย รัฐนิวฟันด์แลนด์และแลบราดอร์ ทั้งหมดที่กล่าวมามีวันที่หมอกหนามากกว่า 200 วันต่อปี แม้แต่ยุโรปใต้ที่มีอากาศอุ่นกว่าส่วนอื่นก็สามารถพบหมอกหนาตามพื้นที่ราบต่ำและหุบเขา เช่นที่ หุบเขาโปในอิตาลี หุบเขาตามแม่น้ำอาร์โนและแม่น้ำไทเบอร์ในอิตาลี และเช่นเดียวกับที่ราบสูงสวิสในช่วงปลายฤดูใบไม้ร่วงและปลายฤดูหนาว
ลักษณะ

หมอกก่อตัวขึ้นในสภาวะที่เกิดความแตกต่างกันของอุณหภูมิหรือจุดน้ำค้าง (dew point) โดยทั่วไปในสภาพที่อุณหภูมิต่ำกว่า 2.5 องศาเซลเซียสหรือ 4 องศาฟาเรนไฮต์ หมอกเริ่มก่อตัวด้วยการที่ไอน้ำเกิดการควบแน่นในอากาศ ซึ่งไอน้ำเหล่านั้นเกิดจาการระเหยของน้ำหรือการระเหิดของน้ำแข็ง ทำให้เกิดละอองน้ำมากมายในอากาศจนรวมตัวกันในรูปของหมอกหรือบางครั้งก็เป็นเมฆ
หมอกโดยปกติจะเกิดเมื่อมีความชื้นสัมพัทธ์ที่ระดับใกล้กับ 100 เปอร์เซ็นต์ นอกจากนี้หมอกยังสามารถก่อตัวขึ้นจากการเกิดความชื้นขึ้นมากมายในอากาศ หรืออุณหภูมิของอากาศในบริเวณโดยรอบลดลงอย่างรวดเร็ว อีกทั้งหมอกยังสามารถก่อตัวได้ในระดับความชื้นที่ต่ำกว่า การอ่านค่าความชื้นสัมพัทธ์ได้ที่ระดับ 100 เปอร์เซ็นต์หมายความว่าอากาศในบริเวณและขณะดังกล่าวไม่สามารถรองรับความชื้นได้อีกต่อไป หากมีความชื้นเพิ่มขึ้นอีกอากาศจะเกิดการอิ่มตัวยิ่งยวด จนทำให้เกิดการควบแน่นและตกลงมาเป็นฝนในที่สุด
การก่อตัวขึ้นของหมอกมีองค์ประกอบในการเกิดเช่นเดียวกันกับการก่อตัวของเมฆ นอกจากนี้หมอกยังสามารถเกิดขึ้นและสลายตัวไปอย่างรวดเร็วซึ่งขึ้นอยู่กับจุดน้ำค้างในอุณหภูมิขณะนั้น เราเรียกปรากฏการณ์นี้ว่า แฟลชฟ็อก (flash fog) และการก่อตัวขึ้นโดยทั่วไปอีกหนึ่งอย่างคือด้วยการสนับสนุนจากหมอกทะเลซึ่งนี้คือปรากฏการณ์ที่แปลกประหลาดของเกลือ ที่เหนือพื้นผิวมหาสมุทรอนุภาคโดยส่วนใหญ่คือเกลือจากละอองเกลือที่เกิดจากการที่คลื่นทะเลเกิดการกระจาย ยกเว้นบริเวณที่เกิดพายุ บริเวณที่เกิดการแตกกระจายของคลื่นทะเลเป็นประจำคือตามแนวริ่มชายฝั่งทะเล ฉะนั้นบริเวณที่เกิดอนุภาคเกลือในอากาศมากที่สุดก็คือบริเวณดังกล่าวนั้นเอง ส่วนการสูญสลายของอนุภาคเกลือในอากาศจะเกิดขึ้นในสภาพที่ความชิ้นสัมพัทธ์ต่ำกว่า 70 เปอร์เซ็นต์ ดังนั้นหมอกจึงยังจะสามารถก่อตัวขึ้นในสถานที่ที่มีอากาศแห้ง ๆ ได้เช่นบริเวณชายฝั่งรัฐแคลิฟอร์เนีย และมีการค้นพบเร็ว ๆ นี้ว่า ส่วนประกอบที่ทำให้เกิดนิวเคลียสการสูญสลายของอนุภาคหมอกคือสาหร่ายสีน้ำตาล นักวิจัยพบว่าภายใต้ภาวะวิกฤต เช่นแสงแดดจัด อัตราการระเหยของน้ำมาก จะทำให้สาหร่ายสีน้ำตาลปลดปล่อยไอโอดีนออกมา ซึ่งต่อมาจะกลายเป็นนิวเคลียสสูญสลายของไอน้ำ
หมอกในบางครั้งทำให้เกิดหยาดน้ำฟ้าในรูปของฝนตกประปรายหรือหิมะตกประปราย ฝนตกประปรายเกิดขึ้นก็ต่อเมื่อหมอกมีระดับความชื้นมากกว่า 100 เปอร์เซ็นต์ และเมื่ออนุภาคของเมฆเกิดการรวมตัวกับอนุภาคของเมฆที่ใหญ่กว่า อีกทั้งยังเกิดขึ้นเมื่อหมอกถึงยกตัวขึ้นไปในบรรยากาศที่สูงกว่าจนเย็นตัวมากเพียงพอ ซึ่งฝนตกประปรายนี้จะแข็งตัวก็ต่อเมื่ออุณหภูมิในบริเวณและขณะดังกล่าวลดลงถึงจุดเยือกแข็ง ส่วนความหนาของหมอกขึ้นอยู่กับระดับความสูงและสภาพอากาศในขณะนั้น ซึ่งหากบรรยากาศด้านบนมีความกดอากาศต่ำก็สามารถจะทำให้หมอกขยายตัวออกได้
หมอกอันทำให้เกิดความอันตราย

หมอกเป็นตัวการสำคัญตัวหนึ่งในการลดประสิทธิภาพการมองเห็น ซึ่งมีส่วนทำให้เกิดอุบัติเหตุบ่อยครั้งในทางคมนาคมเช่น เรือ เครื่องบิน รถไฟ และรถยนต์ โดยส่วนมากหมอกทำให้ผู้ขับขี่ยานพาหนะไม่สามารถมองเห็นซึ่งกันและกันทำให้เกิดการชนหรือปะทะขึ้น อุบัติเหตุอันมีสาเหตุมาจากหมอกหรือทัศนวิสัยไม่ดีเช่น 28 กรกฎาคม ค.ศ. 1945 เครื่องบินรุ่น บี-25 มิตเชลล์ พุ่งชนเข้ากับตึกเอ็มไพร์สเตตเพราะหมอกลงจัด[ต้องการอ้างอิง] 25 กรกฎาคม ค.ศ. 1956 เกิดการชนปะทะกันของเรือเดินสมุทร เอสเอสแอนเดรียโดเรีย กับ เอ็มเอสสต็อกโฮล์ม[ต้องการอ้างอิง] ซึ่งแม้ว่าเรือเดินสมุทรขนาดใหญ่จะสามารถทราบตำแหน่งของหมอกได้จากเรดาร์ รถยนต์เองก็มีไฟตัดหมอกเพื่อให้เห็นทางและขับเคลื่อนไปอย่างช้า ๆ โดยเฉพาะบนทางหลวงหรือทางด่วนที่มียานพาหนะมากมายและส่วนใหญ่ก็ใช้ความเร็วสูง เมื่อมีหมอกลงจัดจนไม่สามารถมองเห็นได้อย่างชัดเจนแล้วผู้ขับขี่อาจจะพบกับอุบัติเหตุแบบฉับพลัน ซึ่งพาหนะที่ตามมาก็เช่นกันทำให้เกิดการชนกันไปเป็นทอด ๆ เช่นที่เกิดกับทางหลวงพิเศษระหว่างรัฐหมายเลข 4 เมื่อวันที่ 9 มกราคม ค.ศ. 2008 ซึ่งทำให้มีรถชนกันถึง 70 คัน[ต้องการอ้างอิง]
หมอกมักจะเป็นอันตรายอันดับต้น ๆ ในทางการบิน และมักเป็นอุปสรรคในการลงจอดและบินขึ้นของเครื่องบิน ซึ่งต้องใช้ความระมัดระวังเป็นพิเศษและจากระบบอุปกรณ์ช่วยในการลงจอด โดยเฉพาะดวงไฟตามแนวรันเวย์ซึ่งจะเป็นตัวบ่งชี้ถึงตำแหน่งของรันเวย์ทำให้นักบินสามารถประเมินสภาพแวดล้อมในการลงจอดได้ด้วย
เงาหมอก

เงาหมอกนั้นจะเกิดขึ้นจาการที่มีหมอกบาง ๆ และมีแสงอาทิตย์ส่องผ่านวัตถุที่เป็นโครงสร้างหรือต้นไม้ใหญ่ ทำให้เกิดเงาไปตกกระตบบนหมอกจนเกิดเป็นภาพคล้ายกับเงาสามมิติ ซึ่งดูแปลกประหลาดซึ่งแสงที่ตกกระทบลงบนหมอกนั้นเป็นลำแสงคล้ายกับรังสีของแสงพระอาทิตย์ขณะตกดิน
สมุดภาพ

ทะเลหมอกในอุทยานแห่งชาติขุนน่าน
สภาพการมองเห็นที่ยากลำบากในสภาวะหมอกลงจัดบนสะพานโกลเดนเกต
เงาหมอก
หม่อมเจ้าจันทรศิริปริวัตร จันทรทัต

| หม่อมเจ้าจันทรศิริปริวัตร จันทรทัต |
| --- | --- |

หม่อมเจ้า
ประสูติ: 3 มกราคม พ.ศ. 2445
สิ้นชีพิตักษัย: 25 มีนาคม พ.ศ. 2511 (66 ปี)
หม่อม: หม่อมจรูญ จันทรทัต ณ อยุธยา
ราชสกุล: จันทรทัต
ราชวงศ์: จักรี
พระบิดา: พระเจ้าบรมวงศ์เธอ กรมหมื่นวิวิธวรรณปรีชา
พระมารดา: หม่อมอาบ จันทรทัต ณ อยุธยา
พันโท หม่อมเจ้าจันทรศิริปริวัตร จันทรทัต (3 มกราคม พ.ศ. 2445 – 25 มีนาคม พ.ศ. 2511) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา
พระประวัติ

หม่อมเจ้าจันทรศิริปริวัตร จันทรทัต มีพระนามลำลองว่า ท่านชายอ่าว เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา เมื่อวันที่ 3 มกราคม พ.ศ. 2445 มีโสทรอนุชาและโสทรขนิษฐา 3 องค์ ได้แก่
หม่อมเจ้าอุรคินทร์ จันทรทัต (พ.ศ. 2456-2511)
หม่อมเจ้าศศวินทุวิศาล จันทรทัต (พ.ศ. 2460-2527)
โสมกานดา ภาษวัธน์ (พ.ศ. 2461-2553)
และมีเชษฐาและเชษฐภคินีต่างพระมารดา 4 องค์ ได้แก่
หม่อมเจ้าทัตจันทร์จำรูญ จันทรทัต (พ.ศ. 2428-2485)
หม่อมเจ้าวิบูลย์จันทรา จันทรทัต (พ.ศ. 2429-2473)
หม่อมเจ้าประภาจันทรี จันทรทัต (พ.ศ. 2437-2455)
หม่อมเจ้าเฉลิมศรีจันทรทัต จันทรทัต (พ.ศ. 2438-2507)
เมื่อปี พ.ศ. 2452 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาทรงเข้ารับราชการเป็นทหาร มียศสูงสุดที่ “พันโท” เนื่องจากทรงรับราชการทหารที่ต่างจังหวัดจึงไม่ค่อยมีเวลาอยู่กับโอรสธิดานัก
หม่อมเจ้าจันทรศิริปริวัตร จันทรทัต สิ้นชีพิตักษัยเมื่อวันที่ 25 มีนาคม พ.ศ. 2511 สิริชันษา 55 ปี
ครอบครัว

หม่อมเจ้าจันทรศิริปริวัตร จันทรทัต เสกสมรสกับหม่อมจรูญ จันทรทัต ณ อยุธยา (สกุลเดิม ณ ถลาง) มีโอรสธิดา 3 คน ได้แก่
หม่อมราชวงศ์ประสมจันทร์จรูญ บุนนาค สมรสกับวิลาศ บุนนาค มีบุตร 1 คน คือ
ฟิลลิปวีระ บุนนาค
หม่อมราชวงศ์ประยูรจันทร์เจริญ จันทรทัต
หม่อมราชวงศ์จันทร์แรมศิริโชค จันทรทัต สมรสกับโอนอ่อน จันทรทัต ณ อยุธยา มีบุตร 2 คน ได้แก่
หม่อมหลวงจันทรจุฑา จันทรทัต สมรสกับศกลวรรณ จันทรทัต ณ อยุธยา มีบุตร ได้แก่
ปิ่นจันทรา จันทรทัต ณ อยุธยา
หม่อมหลวงจันทรขจร จันทรทัต
พระเกียรติยศ > เครื่องราชอิสริยาภรณ์

พ.ศ. 2483 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2482 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2481 –  เหรียญจักรมาลา (ร.จ.ม.)
พ.ศ. 2467 –  เหรียญราชรุจิทอง รัชกาลที่ 6 (ร.จ.ท.6)
พระเกียรติยศ > พระยศ

16 กันยายน พ.ศ. 2486: พันโท
องค์การบริหารส่วนตำบลท่ากระดาน

| องค์การบริหารส่วนตำบลท่ากระดาน |
| --- | --- |
องค์การบริหารส่วนตำบล
ป่าและภูเขาในอุทยานแห่งชาติเอราวัณ
อบต.ท่ากระดานที่ตั้งที่ทำการองค์การบริหารส่วนตำบลท่ากระดาน
พิกัด: 14°26′44.3″N 99°07′51.1″E﻿ / ﻿14.445639°N 99.130861°E﻿ / 14.445639; 99.130861
ประเทศ:  ไทย
จังหวัด: กาญจนบุรี
อำเภอ: ศรีสวัสดิ์
พื้นที่
 • ทั้งหมด: 463.55 ตร.กม. (178.98 ตร.ไมล์)
ประชากร (2565)
 • ทั้งหมด: 5,182 คน
 • ความหนาแน่น: 11.18 คน/ตร.กม. (29.0 คน/ตร.ไมล์)
รหัส อปท.: 06710404
ที่อยู่ที่ทำการ: เลขที่ 286 หมู่ที่ 2 ถนนลาดหญ้า–ศรีสวัสดิ์ ตำบลท่ากระดาน อำเภอศรีสวัสดิ์ จังหวัดกาญจนบุรี 71250
เว็บไซต์: thakadan.go.th
 ส่วนหนึ่งของสารานุกรมประเทศไทย
ท่ากระดาน เป็นองค์การบริหารส่วนตำบลที่ครอบคลุมพื้นที่ทั้งหมดของพื้นที่หมู่ 1–3, 5 และบางส่วนของหมู่ 4 ของตำบลท่ากระดาน (เฉพาะนอกเขตเทศบาลตำบลเอราวัณ) ในอำเภอศรีสวัสดิ์ จังหวัดกาญจนบุรี เดิมได้รับการจัดตั้งเป็นสภาตำบลท่ากระดานใน พ.ศ. 2517 ต่อมาได้รับการจัดตั้งเป็นองค์การบริหารส่วนตำบลท่ากระดานเมื่อปี พ.ศ. 2539 ในปี พ.ศ. 2565 เขตองค์การบริหารส่วนตำบลมีประชากรทั้งหมด 5,182 คน
เขตองค์การบริหารส่วนตำบลอยู่ในพื้นที่ของป่าสงวนแห่งชาติของอุทยานแห่งชาติเอราวัณ และอุทยานแห่งชาติเขื่อนศรีนครินทร์ โดยมีสถานที่ท่องเที่ยวสำคัญ คือ น้ำตกเอราวัณ เดิมเรียกว่าน้ำตกสะด่องม่องล่ายเป็นน้ำตกที่สวยงามและมีชื่อเสียงแห่งหนึ่งของจังหวัด มีทั้งหมด 7 ชั้น ความยาวประมาณ 1,500 เมตร แต่ละชั้นมีความสวยงามแตกต่างกันไป บริเวณหน้าผาเหนือน้ำตกชั้นที่ 7 เมื่อมีน้ำตกไหลบ่าจะมีลักษณะคล้ายเศียรช้าง 3 เศียร หรือที่เรียกว่า "ช้างเอราวัณ" และเขื่อนศรีนครินทร์ เป็นเขื่อนอเนกประสงค์ขนาดใหญ่แห่งแรกของโครงการพัฒนาลุ่มน้ำแม่กลอง สร้างขึ้นเพื่ออำนวยประโยชน์ด้านต่างๆ  ส่งเสริมระบบชลประทาน โครงการแม่กลองใหญ่ให้มีประสิทธิภาพยิ่งขึ้น
องค์การบริหารส่วนตำบลมีพื้นที่รับผิดชอบทั้งหมด 463.55 ตารางกิโลเมตร และเป็นที่ตั้งของสถานที่ราชการสำคัญหลายแห่งของอำเภอศรีสวัสดิ์ คือ โรงพยาบาลท่ากระดาน หมวดทางหลวงศรีสวัสดิ์ โรงเรียนศรีสวัสดิ์พิทยาคม
แหล่งข้อมูลอื่น

เว็บไซต์องค์การบริหารส่วนตำบลท่ากระดาน
| ด ค กองค์กรปกครองส่วนท้องถิ่นระดับล่างในจังหวัดกาญจนบุรี |
| --- | --- | --- |
| เทศบาลเมือง |  กาญจนบุรี  ท่าเรือพระแท่น  ปากแพรก  |  |
| เทศบาลตำบล |  แก่งเสี้ยน  เขาโจด  ดอนขมิ้น  ดอนเจดีย์  ด่านมะขามเตี้ย  ตลาดเขต  ทองผาภูมิ  ท่าขนุน  ท่าม่วง  ท่ามะกา  ท่ามะขาม  ท่าไม้  ท่าล้อ  ไทรโยค  น้ำตกไทรโยคน้อย  บ่อพลอย  พนมทวน  พระแท่น  พระแท่นลำพระยา  ม่วงชุม  รางหวาย  ลาดหญ้า  ลิ่นถิ่น  ลูกแก  เลาขวัญ  วังกะ  วังขนาย  วังโพธิ์  วังศาลา  สมเด็จเจริญ  สระลงเรือ  สหกรณ์นิคม  สำรอง  หนองขาว  หนองตากยา  หนองบัว  หนองปรือ  หนองปลาไหล  หนองฝ้าย  หนองรี  หนองลาน  หนองสาหร่าย  หนองหญ้าดอกขาว  ห้วยกระเจา  หวายเหนียว  เอราวัณ  |  |
| องค์การบริหารส่วนตำบล |  กลอนโด  เกาะสำโรง  แก่งเสี้ยน  เขาน้อย  เขาสามสิบหาบ  โคกตะบอง  จรเข้เผือก  ช่องด่าน  ช่องสะเดา  ชะแล  ดอนชะเอม  ดอนตาเพชร  ดอนแสลบ  ด่านมะขามเตี้ย  ด่านแม่แฉลบ  ตะคร้ำเอน  ท่ากระดาน  ท่าตะคร้อ  ท่าม่วง  ท่ามะกา  ท่าเสา (อำเภอท่ามะกา)  ท่าเสา (อำเภอไทรโยค)  ทุ่งกระบ่ำ  ทุ่งทอง  ทุ่งสมอ  นาสวน  บ้องตี้  บ่อพลอย  บ้านเก่า  บ้านใหม่  ปรังเผล  ปิล๊อก  พงตึก  พนมทวน  พังตรุ (อำเภอท่าม่วง)  พังตรุ (อำเภอพนมทวน)  แม่กระบุง  ยางม่วง  รางสาลี่  ลาดหญ้า  ลุ่มสุ่ม  เลาขวัญ  ไล่โว่  วังกระแจะ  วังด้ง  วังไผ่  วังเย็น  ศรีมงคล  สนามแย้  สิงห์  แสนตอ  หนองกร่าง  หนองกุ่ม  หนองตากยา  หนองนกแก้ว  หนองบัว  หนองประดู่  หนองปรือ  หนองปลิง  หนองเป็ด  หนองไผ่  หนองฝ้าย  หนองโรง  หนองลู  หนองโสน  หนองหญ้า  หลุมรัง  ห้วยเขย่ง  หวายเหนียว  หินดาด  อุโลกสี่หมื่น  |  |
หม่อมเจ้าขจรจิรพันธ์ จิรประวัติ

| หม่อมเจ้าขจรจิรพันธ์ จิรประวัติ |
| --- | --- |
หม่อมเจ้า ชั้น 5

ประสูติ: 19 ตุลาคม พ.ศ. 2455 โคเปนเฮเกน ประเทศเดนมาร์ก
สิ้นชีพตักษัย: 14 สิงหาคม พ.ศ. 2514 (58 ปี)
หม่อม: หม่อมราชวงศ์กุลปราโมทย์ จิรประวัติ
พระบุตร: หม่อมราชวงศ์สุรภี สวัสดิวัตน์
ราชสกุล: จิรประวัติ
ราชวงศ์: จักรี
พระบิดา: พระเจ้าบรมวงศ์เธอ กรมหลวงนครไชยศรีสุรเดช
พระมารดา: หม่อมเจ้าสุมนมาลย์ จิรประวัติ
ศาสนา: พุทธ
หม่อมเจ้าขจรจิรพันธ์ จิรประวัติ (16 ตุลาคม พ.ศ. 2455 – 14 สิงหาคม พ.ศ. 2514) เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ
พระประวัติ

หม่อมเจ้าขจรจิรพันธ์ จิรประวัติ มีพระนามลำลองว่า ท่านชายนอก เป็นพระโอรสในพระเจ้าบรมวงศ์เธอ กรมหลวงนครไชยศรีสุรเดช กับหม่อมเจ้าสุมนมาลย์ จิรประวัติ (ราชสกุลเดิม โสณกุล) มีโสทรเชษฐาหนึ่งองค์ คือ หม่อมเจ้านิทัศนาธร จิรประวัติ มีเชษฐาและเชษฐภคินีต่างพระมารดาสี่องค์ ได้แก่ หม่อมเจ้าวิมลปัทมราช จิรประวัติ, หม่อมเจ้านิวาศสวัสดี จิรประวัติ, หม่อมเจ้าประสบศรีจิรประวัติ จิรประวัติ และหม่อมเจ้าหญิง (ไม่ปรากฏพระนาม)
หม่อมเจ้าขจรจิรพันธ์ จิรประวัติ ประสูติเมื่อวันที่ 19 ตุลาคม พ.ศ. 2455 ที่กรุงโคเปนเฮเกน จึงมีพระนามลำลองว่า “นอก” ได้รับการศึกษาตามพระฐานะในพระนคร แม้จะมีพลานามัยไม่ค่อยแข็งแรง แต่พระมารดาเป็นผู้สนทัยในการเลี้ยงเด็ก จึงประคับประคองตลอดมาได้ จนมีชันษาสมควรจึงส่งเสด็จไปทรงศึกษาที่โรงเรียนเทพศิรินทร์ แล้วเสด็จไปทรงศึกษาต่อที่ประเทศอังกฤษ ต่อมาทรงศึกษาต่อที่มหาวิทยาลัยในเดนมาร์ก แล้วเสด็จกลับมาทรงงานเป็นหลักเป็นฐานในบริษัทค้าขายต่าง ๆ เช่น ที่บริษัทบอร์เนียว บี.โอ.เอ.ซี. บริษัทการบินไทย และบริษัทการบิน พี.เอ.เอ. บรรดาผู้ที่เกี่ยวข้องกับท่านต่างเห็นเหมือนกันว่า ท่านทรงงานอย่างเด็ดเดี่ยวไม่ทรงย่อท้อ แม้ในงานที่มิใช่อาชีพ เช่น งานของสโมสรโรตารี่ ทรงตั้งใจทรงงานด้วยความเข้มแข็งและเที่ยงธรรมทุกด้าน
หม่อมเจ้าขจรจิรพันธ์ จิรประวัติ สิ้นชีพตักษัยเมื่อวันที่ 14 สิงหาคม พ.ศ. 2514 สิริชันษา 59 ปี
เสกสมรส

หม่อมเจ้าขจรจิรพันธ์ เสกสมรสกับ หม่อมราชวงศ์กุลปราโมทย์ จิรประวัติ (ราชสกุลเดิม สวัสดิกุล; ธิดาในหม่อมเจ้าวิบูลย์สวัสดิ์วงศ์ สวัสดิกุล กับหม่อมเกื้อ สวัสดิกุล ณ อยุธยา (สกุลเดิม ณ ระนอง)) มีธิดาหนึ่งคน คือ
หม่อมราชวงศ์สุรภี สวัสดิวัตน์ สมรสกับหม่อมราชวงศ์วุฒิสวัสดิ์ สวัสดิวัตน์ มีธิดาสองคน ได้แก่
หม่อมหลวงเสาวรส สวัสดิวัตน์
หม่อมหลวงกุลภา สวัสดิวัตน์
เครื่องราชอิสริยาภรณ์

พ.ศ. 2508 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)สืบตระกูล พลเอก พระเจ้าบรมวงศ์เธอ กรมหลวงนครไชยศรีสุรเดช
พ.ศ. 2503 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
องค์การบริหารส่วนตำบลท่าเสา (จังหวัดกาญจนบุรี)

| องค์การบริหารส่วนตำบลท่าเสา |
| --- | --- |
องค์การบริหารส่วนตำบล
ที่หยุดรถไฟวังใหญ่ เปิดเป็นสถานีรถไฟในวันที่ 1 กรกฎาคม พ.ศ. 2501 และยุบเป็นที่หยุดรถในภายหลัง ตั้งอยู่ที่หมู่ 2 บ้านวังใหญ่ ตำบลท่าเสา
อบต.ท่าเสาที่ตั้งที่ทำการองค์การบริหารส่วนตำบลท่าเสา
พิกัด: 14°12′55.2″N 99°04′51.0″E﻿ / ﻿14.215333°N 99.080833°E﻿ / 14.215333; 99.080833
ประเทศ:  ไทย
จังหวัด: กาญจนบุรี
อำเภอ: ไทรโยค
พื้นที่
 • ทั้งหมด: 310.05 ตร.กม. (119.71 ตร.ไมล์)
ประชากร (2565)
 • ทั้งหมด: 10,468 คน
 • ความหนาแน่น: 33.76 คน/ตร.กม. (87.4 คน/ตร.ไมล์)
รหัส อปท.: 06710203
ที่อยู่ที่ทำการ: เลขที่ 333/3 หมู่ที่ 3 ถนนหนองตะแคง–เจดีย์สามองค์ ตำบลท่าเสา อำเภอไทรโยค จังหวัดกาญจนบุรี 71150
 ส่วนหนึ่งของสารานุกรมประเทศไทย
ท่าเสา เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่หมู่ที่ 1–2, 4–11 รวมทั้งบางส่วนของพื้นที่หมู่ที่ 3 ของตำบลท่าเสา อำเภอไทรโยค จังหวัดกาญจนบุรี (เฉพาะนอกเขตเทศบาลตำบลน้ำตกไทรโยคน้อย) เดิมมีฐานะเป็นสภาตำบลท่าเสาที่จัดตั้งขึ้นในปี พ.ศ. 2517 ต่อมาได้รับการยกฐานะเป็นองค์การบริหารส่วนตำบลเมื่อปี พ.ศ. 2538 ในปี พ.ศ. 2565 ในเขตองค์การบริหารส่วนตำบลมีประชากรทั้งหมด 10,468 คน
พื้นที่องค์การบริหารส่วนตำบลตั้งอยู่ทางทิศเหนือของอำเภอไทรโยค จังหวัดกาญจนบุรี อยู่ห่างจากที่ว่าการอำเภอไทรโยคประมาณ 18.2 กิโลเมตร และห่างจากศาลากลางจังหวัดกาญจนบุรีประมาณ 62.1 กิโลเมตร มีพื้นที่รับผิดชอบ 310.05 ตารางกิโลเมตร หรือคิดเป็นพื้นที่ประมาณ 193,781.25 ไร่ องค์การบริหารส่วนตำบลมีเส้นทางรถไฟสายกาญจนบุรี-น้ำตกผ่านพื้นที่ซึ่งมีีที่หยุดรถ/ป้ายหยุดรถให้บริการ คือ
ป้ายหยุดรถไฟเกาะมหามงคล เปิดเป็นป้ายหยุดรถไฟวันที่ 11 พฤศจิกายน พ.ศ. 2532 เพื่ออำนวยความสะดวกสำหรับผู้โดยสารที่เดินทางไปสำนักปฏิบัติธรรมแดนมหามงคล
ที่หยุดรถไฟช่องแคบ ในพื้นที่หมู่ 1 บ้านช่องแคบ เปิดเป็นที่หยุดรถตั้งแต่วันที่ 1 กรกฎาคม พ.ศ. 2501
ที่หยุดรถไฟวังใหญ่ ในพื้นที่หมู่ 2 บ้านวังใหญ่ เปิดเป็นที่สถานีรถไฟในวันที่ 1 กรกฎาคม พ.ศ. 2501 ตั้งอยู่กึ่งกลางระหว่างสถานีรถไฟวังโพ–สถานีรถไฟน้ำตก และได้ยุบลงเป็นที่หยุดรถไฟในภายหลัง
ป้ายหยุดรถไฟบ้านพุพง ในพื้นที่หมู่ 5 บ้านพุพง
สสิน ทองภักดี

| พลเอกสสิน ทองภักดีม> ป.ช., ม.ว.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567
สมาชิกสภานิติบัญญัติแห่งชาติ
ดำรงตำแหน่ง 3 กุมภาพันธ์ พ.ศ. 2560 – 21 พฤษภาคม พ.ศ. 2562
สภาขับเคลื่อนการปฏิรูปประเทศ
ดำรงตำแหน่ง 5 ตุลาคม พ.ศ. 2558 – 31 มกราคม พ.ศ. 2560
รองผู้บัญชาการทหารบก
ดำรงตำแหน่ง 1 ตุลาคม พ.ศ. 2560 – 30 กันยายน พ.ศ. 2561
ก่อนหน้า: พลเอก พิสิทธิ์ สิทธิสาร
ถัดไป: พลเอก ณัฐพล นาคพาณิชย์
เสนาธิการทหารบก
ดำรงตำแหน่ง 1 ตุลาคม พ.ศ. 2559 – 30 กันยายน พ.ศ. 2560
ก่อนหน้า: พลเอก พิสิทธิ์ สิทธิสาร
ถัดไป: พลเอก ณัฐพล นาคพาณิชย์
 
ข้อมูลส่วนบุคคล
เกิด: 14 กุมภาพันธ์ พ.ศ. 2501 (66 ปี)
ศิษย์เก่า: โรงเรียนเตรียมทหาร รุ่น 17 (ตท.17)   โรงเรียนนายร้อยพระจุลจอมเกล้า รุ่น 28 (จปร.28)   โรงเรียนเสนาธิการทหารบก
ชื่อเล่น: ต้อ
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2524 - พ.ศ. 2561
ยศ:  พลเอก

พลเอกสสิน ทองภักดี (ชื่อเล่น :ต้อ , บิ๊กต้อ , เกิด 14 กุมภาพันธ์ 2501) สมาชิกวุฒิสภาไทย ชุดที่ 12 อดีตรองเลขาธิการคณะรักษาความสงบแห่งชาติ ตุลาการศาลทหารสูงสุด  นายทหารพิเศษประจำหน่วยทหารรักษาพระองค์ อดีตรองผู้บัญชาการทหารบก ราชองครักษ์เวร อดีตรอง ลธ.รมน.และปฏิบัติหน้าที่ ผอ.ศปป.5 กอ.รมน.อดีตสมาชิก สภาขับเคลื่อนการปฏิรูปประเทศ อดีตเสนาธิการทหารบก อดีตสมาชิกสภานิติบัญญัติแห่งชาติ (ประเทศไทย) พ.ศ. 2557 อดีตกรรมการอิสระ บริษัท ไออาร์พีซี จำกัด (มหาชน)
ประวัติ

พลเอกสสินเกิดเมื่อวันที่ 14 กุมภาพันธ์ พ.ศ. 2501 มีชื่อเล่นว่า ต้อ ทำให้บรรดาสื่อมวลชนสายทหารมักจะเรียกท่านว่า บิ๊กต้อ
พลเอกสสินจบการศึกษาจาก โรงเรียนเตรียมทหาร รุ่น 17 และ โรงเรียนนายร้อยพระจุลจอมเกล้า รุ่น 28 รุ่นเดียวกับพลเอก พิสิทธิ์ สิทธิสาร อดีตรองผู้บัญชาการทหารบกและอดีตเสนาธิการทหารบก
ครอบครัว

พลเอกสสิน สมรสกับ นางจิรยาพร ทองภักดี
รับราชการ

พลเอกสสินเริ่มรับราชการและได้รับพระราชทานยศร้อยตรีเมื่อ พ.ศ. 2524 หลังจากนั้นจึงได้เลื่อนตำแหน่งสูงขึ้นเรื่อย ๆ 
โดยดำรงตำแหน่งเจ้ากรมยุทธการทหารบก ตั้งแต่วันที่ 1 ตุลาคม พ.ศ. 2555 ถึง 30 กันยายน พ.ศ. 2558
จากนั้นขึ้นเป็นรองเสนาธิการหารบกเมื่อ 1 ตุลาคม พ.ศ. 2558
จนกระทั่งวันที่ 9 กันยายน พ.ศ. 2559 พลเอกสสินซึ่งดำรงตำแหน่งรองเสนาธิการทหารบกได้รับโปรดเกล้า ฯ ให้ดำรงตำแหน่งเสนาธิการทหารบกสืบต่อจากพลเอกพิสิทธิ์ที่ได้รับโปรดเกล้า ฯ ให้ดำรงตำแหน่งรองผู้บัญชาการทหารบก
ในวันที่ 1 กันยายน พ.ศ. 2560 ได้มีพระราชโองการโปรดเกล้า ฯ แต่งตั้งให้พลเอกสสินดำรงตำแหน่งเป็นรองผู้บัญชาการทหารบก
ราชการพิเศษ

ราชองครักษ์พิเศษ
ราชองครักษ์เวร
ตุลาการศาลทหารสูงสุด
ตำแหน่งและหน้าที่พิเศษ

5 ตุลาคม พ.ศ. 2558 - สมาชิกสภาขับเคลื่อนการปฏิรูปประเทศ
2 กุมภาพันธ์ พ.ศ. 2560 - สมาชิกสภานิติบัญญัติแห่งชาติ
11 พฤษภาคม พ.ศ. 2562 - สมาชิกวุฒิสภาไทย ชุดที่ 12
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2545 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2556 –  เหรียญราชการชายแดน (ช.ด.)
พ.ศ. 2535 –  เหรียญจักรมาลา (ร.จ.ม.)
หม่อมเจ้าจงกลนี วัฒนวงศ์

| หม่อมเจ้าจงกลนี วัฒนวงศ์ |
| --- | --- |
หม่อมเจ้า ชั้น 4

ประสูติ: 10 เมษายน พ.ศ. 2452
สิ้นชีพตักษัย: 1 มิถุนายน พ.ศ. 2508 (56 ปี)
ราชสกุล: วัฒนวงศ์
ราชวงศ์: จักรี
พระบิดา: พระเจ้าบรมวงศ์เธอ กรมขุนมรุพงษ์ศิริพัฒน์
พระมารดา: หม่อมเชื้อ
หม่อมเจ้าจงกลนี วัฒนวงศ์ (10 เมษายน พ.ศ. 2452 — 1 มิถุนายน พ.ศ. 2508) เป็นพระธิดาใน นายพลตรีพระเจ้าบรมวงศ์เธอ กรมขุนมรุพงษ์ศิริพัฒน์ ประสูติแต่หม่อมเชื้อ
พระประวัติ

หม่อมเจ้าจงกลนี วัฒนวงศ์ เป็นพระธิดาองค์ที่ 4 ในพระเจ้าบรมวงศ์เธอ กรมขุนมรุพงษ์ศิริพัฒน์ ต้นราชสกุล “วัฒนวงศ์” ประสูติแต่หม่อมเชื้อ (สกุลเดิม บุนนาค; ธิดาของพระยาราชพงศานุรักษ์ (ชม บุนนาค) กับคุณหญิงสวาดิ) เมื่อวันที่ 10 เมษายน พ.ศ. 2452 มีโสทรเชษฐาและโสทรเชษฐภคินีรวม 3 องค์ คือ
หม่อมเจ้าสุวัฒนวิสัย (พ.ศ. 2439 — 9 กุมภาพันธ์ พ.ศ. 2447)
หม่อมเจ้าเกรียงไกรมรุพล วัฒนวงศ์ (กันยายน พ.ศ. 2441 — 5 มกราคม พ.ศ. 2464) สิ้นชีพตักษัยขณะทรงศึกษาอยู่ ณ ประเทศอังกฤษ
หม่อมเจ้าสุวคนธ์ประทุม (พ.ศ. 2444 — 1 พฤษภาคม พ.ศ. 2448)
ซึ่งพระนามของหม่อมเจ้าทั้ง 4 องค์นี้ ได้รับพระราชทานจากพระบาทสมเด็จพระจุลจอมเกล้าเจ้าอยู่หัว
ในบรรดาพระโอรสธิดาของหม่อมเชี้อนี้ ทุกองค์ทรงเรียกมารดาไม่เหมือนกัน หม่อมเจ้าสุวัฒนวิสัย ทรงเรียกว่า “คุณเช้อ” หม่อมเจ้าเกรียงไกรมรุพล ทรงเรียกว่า “คุณหมา” ทำให้พระเจ้าบรมวงศ์เธอ กรมขุนมรุพงษ์ศิริพัฒน์ ทรงเรียกชื่อหม่อมเชื้อตามพระโอรส กระทั่งประสูติหม่อมเจ้าสุวคนธ์ประทุม ซึ่งพอตรัสได้ก็ทรงเรียกหม่อมมารดาว่า “คุณแอ้” พระบิดาก็ทรงเรียกตามจนติดพระโอษฐ์ แม้กระทั่งเมื่อกราบบังคมทูลพระบาทสมเด็จพระจุลจอมเกล้าเจ้าอยู่หัว ก็ทรงเรียกว่า “แอ้” เสมอ ภายหลังเมื่อพระบาทสมเด็จพระจุลจอมเกล้าเจ้าอยู่หัวมีพระราชดำรัสถึงหม่อมเชื้อก็ทรงเรียกว่า “แอ้” ด้วย ทั้งพระเจ้าบรมวงศ์เธอ กรมหลวงสรรพสาตรศุภกิจ และสมเด็จพระเจ้าบรมวงศ์เธอ กรมพระยาดำรงราชานุภาพ ก็ทรงเรียกอย่างคุ้นพระโอฐว่า “แอ้” เช่นกัน ส่วนหม่อมเจ้าจงกลนี ทรงเรียกหม่อมมารดาว่า “คุณแมะ”
พระโอรสและพระธิดา 4 องค์ ของหม่อมเชื้อนั้น 3 องค์แรกสิ้นชีพิตักษัยตั้งแต่ยังเยาว์วัย เหลือหม่อมเจ้าจงกลนีเพียงองค์เดียว ซึ่งเมื่อยังเยาว์วัยไม่ทรงแข็งแรงนัก มักประชวรแม้เล็ก ๆ น้อย ๆ จึงต้องมีแพทย์ประจำอยู่ใกล้ชิดตลอดจนเจริญชันษา พลานามัยจึงปกติ